stanford-oval/wikipedia huggingface dataset:
ג'אקומו ניצולו
ביוגרפיה > לאופרד טרק (2011–2018)

ניצולו התחיל לרכוב בלאופרד טרק בשנת 2011. ניצולו בלט בעונה זו בגרמניה, הוא סיים שלישי ברונד אום קלן ושני ב"פרו-רייס ברלין", ניצולו ניצח קטע במרוץ בבאיירן–רונדפארט וסיים חמישי בג'יפי קווסט פראנס - פלואה.
ניצולו ערך את הופעת הבכורה שלו בגרנד טור בשנת 2012, כאשר נבחר לג'ירו ד'איטליה. התוצאה הבכירה שלו הייתה מקום 3 בקטע ה-9. הוא סיים במקום החמישי בטור ZLM וניצח את הטור דה וואלני, כשהוא מנצח את הקטע השלישי במרוץ וגם את קטגוריית הצעירים. ניצולו ניצח קטגוריית הנקודות באנקו טור ואת הקטע החמישי במרוץ. הוא סיים שלישי בקלאסיקת ואטנפול ושביעי בג'יפי קווסט פראנס - פלואה.
ב-2013, ניצח ניצולו את קטגוריית הנקודות בוואלטה או אלגארבה. הוא נבחר לג'ירו ד'איטליה והתוצאה הטובה ביותר שלו הייתה מקום 2 בקטע ה-14, לאחר מארק קוונדיש. הוא סיים שמיני בקטגוריית הנקודות. הוא ניצח שני קטעים בטור של לוקסמבורג וניצח את קטגוריית הנקודות במרוץ וסיים שני בג'יפי קווסט פראנס - פלואה.
ב-2014, ניצח ניצולו את הקטע השלישי בטור דה סאן לואיס. ניצולו התחרה שוב בג'ירו ד'איטליה, הוא סיים ארבע פעמים במקום השני במרוץ, שלוש פעמים אחרי נאסר בוהאני ופעם אחת אחרי לוקה מזגץ (אנ'). ניצולו סיים שני בקטגוריית הנקודות, אחרי אותו בוהאני. ניצולו ניצח את הקטע השני בטור דה וואלני, וסיים שני גם בקלאסיקת ואטנפול. הוא סיים תשיעי בג'יפי קווסט פראנס - פלואה, שביעי בקלאסיקת בריסל ושלישי בפריז'–בורז'.
ב-2015, ניצח ניצולו את גרנד פרי נובילי–רוביניטרייה. הוא השתתף בג'ירו ד'איטליה, סיים שני בשני קטעים אך ניצח את קטגוריית הנקודות, עם 181 כאלו. מקדים את פיליפ ז'ילבר (148) ואת סשה מודולו (147). ניצולו התחרה במשחקים האירופיים, וסיים במקום החמישי. הוא סיים שלישי בקלאסיקת ואטנפול, עשירי בקלאסיקת בריסל, רביעי בקופה–אגוסטוני ושביעי בקופה ברנוצ'י. הוא התחרה באליפות העולם וסיים במקום ה-18. ניצולו סיים שלישי בטרה ואלי וארסינה ובפריז–בורז'.
עונת 2016 נחשבת לאחת היותר מוצלחות בקריירה של ניצולו. הוא התחיל באוסטרליה, בטור דאון אנדר, הוא סיים שלישי בשני קטעים וסיים רביעי בקטגוריית הנקודות. ניצולו סיים שני בטור דובאי, לאחר שסיים שלישי בשני קטעים ושני בקטע אחד. ניצולו סיים שישי בדווארס דור פלנדרן וניצח שני קטעים בטור של קרואטיה ואת קטגוריית הנקודות במרוץ. ניצולו ניצח בפעם השנייה ברצף את קטגוריית הנקודות בג'ירו ד'איטליה, עם 209 כאלו. והוא סיים שני ב-2 קטעים. לאחר הג'ירו, ניצח ניצולו את גרנד פרי דו קאנטון ד'אגרויב. אחד מהישגי השיא של ניצולו הגיע באליפות איטליה, כאשר ניצח את המרוץ כשהוא מקדים את ג'יאנלוקה בראמבילה ואת פיליפו פוצאטו. הוא סיים שלישי בקלאסיקת המבורג ושמיני בקלאסיקת ברטאן. הוא ניצח את מרוץ קופה ברנוצ'י ואת מרוץ ג'ירו דל פימונטה. הוא סיים חמישי באליפות העולם בדוחה וניצח את הקטע הראשון בטור אבו דאבי.
ב-2017, ניצולו נבחר לג'ירו ד'איטליה אך פרש לפני הקטע ה-11.
ב-2018, ניצח את הקטע האחרון בטור דה סאן לואיס. הוא סיים במקום השלישי בקלאסיקת לונדון-סארי ושישי בקלאסיקת יורו - אייס. הוא השתתף לראשונה בוואלטה אספנייה, התוצאה הטובה ביותר שלו הייתה מקום 2 בקטע השלישי.
ביוגרפיה > דיימנשן דאטה (2019–2021)

לאחר שמונה שנים בטרק, עבר ניצולו לקבוצת דיימנשן דאטה מדרום אפריקה. הוא ניצח את הקטע האחרון בטור של עומאן וסיים תשיעי בשלושת הימים של ברוז'-דה פאנה. הוא התחרה בג'ירו ד'איטליה, אך פרש לפני הקטע ה-13 וניצח את הקטע החמישי בטור של סלובניה. ניצולו נבחר לראשונה גם לטור דה פראנס, אבל גם את המרוץ הזה נטש, לפני הקטע ה-12. הוא סיים שישי בקלאסיקת לונדון-סארי, ושלישי בקלאסיקת יורו - אייס.
ב-2020, ניצח את הקטע החמישי בטור דאון אנדר וסיים במקום השני במרוץ רייס טורקי. ניצולו גם סיים שני בקורנה–בריסל–קורנה, כשהוא למעשה מנצח את הספרינט מהפלוטון לאחר שקספר אסגרן ניצח לאחר בריחת יחיד. ניצולו השיג את הניצחון השני שלו בעונה בפריז–ניס, כשניצח את הקטע השני במרוץ שהסתיים בספרינט מצומצם לאחר רוחות צד שפיצלו את הדבוקה. לאחר מכן המשיך למקום חמישי במוניומנט מילאנו – סן רמו ושלישי למעשה מהפלוטון, לאחר שווט ואן ארט המנצח וז'וליאן אלאפיליפ הקדימו את הדבוקה ב-2 שניות. ב-23 באוגוסט הפך לאלוף איטליה בפעם השנייה, לאחר שהקדים את דווידה בלריני וסוני קולברלי בספרינט הסיום. ניצולו המשיך להיראות בכושר מעולה והמשיך לבסס את מעמדו כאחד הספרינטרים הטובים בעולם לקראת הטור דה פראנס, כשזכה במדליית זהב באליפות אירופה (פלואיי), מקדים את ארנו דמאר (כסף) ופסקל אקרמן (ארד) בספרינט רב משתתפים.
הערות שוליים

↑  Dimension Data sign top Italian sprinter.com, sport24.com
ניצולו במהלך הקטע השני של טור דה וואלני 2014
גופיף אשוף

גופיף אשוף על רקע רקמת שריר הלב. צביעת המטוקסילין-אאוזין.
גופיף אשוף הוא קשריר המתפתח ברקמת הלב בעת קדחת שיגרונית כתוצאה מדלקת בשריר הלב. גופיפי אשוף נתגלו באופן בלתי תלוי על ידי לודוויג אשוף בשנת 1904, ושנה לאחר מכן על ידי פאול רודולף גייפל.
הקשרירים הם ביטוי לדלקת ברקמת החיבור והמשתית של הלב. צורתם עגולה או דמוית כישור וגודלם מגיע לכ-1–2 מ"מ, כך שניתן לעיתים לראותם בעין בלתי מזוינת. הם נמצאים בעיקר בקרבת כלי דם קטנים בשריר הלב ופנים הלב, ולפעמים גם במסב הלב ואף בגלימה החיצונית של אבי העורקים העולה. במבט היסטולוגי, גופיפי אשוף אשר התפתחו במלואם הם מבנים גרנולומטוטיים המכילים שינויים פיבריניים, הסננה לימופציטרית, לעיתים תאי פלזמה ומקרופאגים לא תקינים הסובבים את המרכזים הנקרוטיים. מקרופגים אלה יכולים להתאחות לתאי ענק, בעוד אחרים יכולים להפוך לתאי אניצ'קוב, או "תאי זחל", כפי שהם נקראים בשל מראה הכרומטין בהם.
גופיפי אשוף מתפתחים בשלושה שלבים, ובעת התבוננות בדגימה היסטולוגית כל אחד מן השלבים יכול להופיע. השלב הראשון הוא שלב תפליטי או ניווני, אשר ניכר עד לשבוע הרביעי של מחלת הקדחת השיגרונית, ומתאפיין בבצקת של רקמת החיבור ועלייה במוקופוליסכריד חומצי בחומר היסוד. הדבר מביא להיפרדות של הקולגן אשר נראה בצביעה נראה כפיברין. בשלב השני, השלב השגשוגי או הגרעינומתי, שמתרחש 4–13 שבועות מתחילת המחלה, והוא השלב הפתוגנומוני למחלה, השינויים הפיברינואידיים מוחלפים בהסננה של לימפוציטים T, תאי פלזמה, נויטרופילים ותאים היסטיוציטיים אופייניים ללב הנקראים תאי אניצ'קוב בשולי הנגע. השלב השלישי, שלב הפיברוזיס, הוא שלב הריפוי, לאחר 12–16 שבועות, ובו הקשריר הופך לעגול או דמוי כישור וגודלו 0.2×0.6 מ"מ. בחלוף הזמן הקשרירים הופכים פחות תאיים ותכולת הקולגן בהם עולה. לבסוף הרקמה מוחלפת ברקמה צלקתית הממוקמת בסמוך לכלי הדם.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בואינג 777

| --- | --- |

בואינג 777F
 מאפיינים כלליים
 סוג:  מטוס נוסעים רחב גוף
 ארץ ייצור:  ארצות הברית ארצות הברית
 יצרן:  בואינג
 טיסת בכורה:  12 ביוני 1994
 תקופת שירות:  7 ביוני 1995 – הווה (29 שנים)
 יחידות שיוצרו:  1,680 (נכון ליוני 2020) ‏
 משתמש ראשי:  בריטניה בריטיש איירווייז איחוד האמירויות הערביות אמירטס סינגפור סינגפור איירליינס צרפת אייר פראנס
 משתמשים משניים:  ישראל אל על
 דגמים:  777-200ER  777-200LR  777-300ER  777F  777X
 מחיר:  777-200ER: ‏244,700,000 $ 777-200LR: ‏275,800,000 $ 777-300ER: ‏298,300,000 $ 777F: ‏280,100,000 $
 תרשים
 
תא הטייס של מטוס 777-200er
בואינג 777 (באנגלית: Boeing 777), המכונה "טריפל שבע" (Triple Seven), הוא מטוס נוסעים סילוני דו־מנועי הגדול בעולם, ורחב גוף המיועד לטיסות ארוכות טווח, אשר פותח ונבנה על ידי חברת בואינג. ה-777 יכול להכיל בין 300 ל-550 מושבים (תלוי בדגם המטוס ובמפרט של כל חברת תעופה) לטווחים של 9,695–17,370 ק"מ. מתחריו של מטוס זה הם איירבוס A330, איירבוס A340 וכל מטוסי סדרת ה-A350 מתוצרת איירבוס ו-איליושין IL-96 מתוצרת איליושין.
היסטוריה > מטוס נוסעים

ביקוש השוק הוא שקבע את הממדים, עיצב והשיק את המוצר החדש ביותר במשפחת המטוסים הדו-מעבריים של בואינג - ה-777. עיצוב המטוס מספק תכונות, חידושים וגישות כלפי פיתוח מטוסים אשר קובעים רף חדש בכל הנוגע להוספת ערך למטוסים.
הבואינג 777, הוא מטוס הסילון הראשון שתוכנן באופן דיגיטלי לחלוטין, וזאת באמצעות גרפיקה ממוחשבת תלת-ממדית. לאורך תהליך התכנון, המטוס "הורכב מראש" על גבי המחשב וכך נמנע הצורך בבניית אב-טיפוס יקר בגודל מלא. פיתוח המטוס החל בתחילת שנות ה-90 של המאה ה-20, ונעשה בשיתוף עם חברות התעופה הגדולות בעולם באותה התקופה: אול ניפון איירווייז, אמריקן איירליינס, בריטיש איירווייז, ג'פאן איירליינס, דלתא איירליינס, יונייטד איירליינס, קוואנטס, וקת'אי פסיפיק.
תוכנית 777 הושקה באוקטובר 1990, עם הזמנה של יונייטד איירליינס. ביוני 1995, יונייטד הפעילה את ה-777 לראשונה בטיסה מסחרית.
מועצת המנהלים של בואינג אישרה את ייצור ה-300–777 ב-26 ביוני 1995. מטוס ה-300–777 הראשון סופק ל-קת'אי פסיפיק ביוני 1998. מטוסי ה-200–777 וה-300–777, אשר תומכים בטווחי טיסה ארוכים יותר, הושקו בפברואר 2000, ומספקים את הנוחות והיתרונות הכלכליים של הבואינג 777 גם לנתיבים ללא תחנות ביניים, אשר לא היו אפשריים כלל בעבר. מטוס ה-300–777ER הראשון יצא ממפעל אוורט שבוושינגטון ב-14 בנובמבר 2002.
היסטוריה > מטוס מטען

בואינג השיקה את מטוס המטען 777 במאי 2005, בתגובה לביקוש החזק מצד מפעילי מטענים מכל רחבי העולם שדרשו מטוס מטען יעיל ובעל קיבולת גבוהה ויכולת טיסה למרחקים ארוכים. המטוס הושק עם הזמנה של אייר פראנס.
נכון להיום, ה-777 זמין בשישה דגמים: 777-200, 777-200ER (טווח מורחב), 777-200LR (טווח ארוך יותר), 777-300 וה-300–777ER וכן ה-777-Freighter (מטוס המטען).
היסטוריה > 2019-2023 - הסבת מטוסי נוסעים למטוסי מטען

באוקטובר 2019, פורסמה עסקת חתימה בשווי של כ-400 מיליון דולר, אשר יצאה לפועל באוגוסט 2021, וכך לראשונה בעולם, תסב התעשייה האווירית מטוס בואינג 777 נוסעים למטוס מטען. ההסבה עבור חברת GE Capital Aviation Services GECAS, וצפויה להימשך כ-130 ימים.
במרץ 2023 פורסם על ידי התעשייה האווירית כי טיסת ניסוי ראשונה של מטוס נוסעים B777-300ER שהוסב לתצורת מטען, בוצעה בהצלחה. המטוס בעל יכולת הטסת מטען במשקל של כ-100 טון ובעל נפח גדול.
פרסים

ב-15 בפברואר 1996 זכה ה-777 בגביע רוברט ג’. קולייר המוענק על ידי איגוד האווירונאוטיקה הלאומי של ארצות הברית. עם הענקת הפרס, ה-777 הוכר כהישג האווירונאוטי לשנת 1995.
מאפיינים

ה-777 הוא המטוס הראשון שנבנה כולו בסימולציות מחשב, ללא ניסויים בדגמים קטנים. הוא יכול לשאת בין 283 ל-368 נוסעים בתצורת 3 מחלקות ובעל טווח טיסה של 9,630 ק"מ (בגרסת ה"Freighter") עד 17,446 ק"מ (בגרסת ה-LR). המטוס עוצב כדי לגשר בין מטוס ה-767 ל-747, מבחינת תפוסת מקום, יוצר בשתי גרסאות אורך.
כבר במהלך שנת 2000 הצליח המטוס להשיג את התואר "המטוס הנמכר ביותר", זאת בזכות צריכת הדלק הנמוכה והגוף הרחב אשר גרמו לחברות רבות להעדיף להשתמש במטוס, לצורך טיסות ארוכות טווח.
חברת התעופה הראשונה אשר השתמשה ב-200–777 היא חברת "יונייטד איירליינס" בשנת 1995, ולפי נתונים משנת 2008, חברת "אמירטס" מחזיקה בצי הגדול ביותר של מטוסי בואינג 777.
בזכות הכנף החדשה, המנוע המתאפיין בנצילות מוגברת ומבנה קליל יותר, ה-777 מאפשר שימוש יעיל בדלק. יעילות זו, בתורה, מבטיחה פליטות פחמן פחותות על כל מושב נוסע.
בואינג מציעה ללקוחות ה-777 חידושים שמנצלים את המרחב באזור החלק העילי של המטוס - האזור שממוקם בין תאי האחסון לבין החלק העליון של המטוס. חידושים אלה מאפשרים למפעילים להשתמש במרחב העילי לצורך מיקום עמדות המנוחה של הצוות ולאחסון.
גרסאות המטוס > 777-200

ה-200–777 הוא הדגם הראשון של המטוס, טיסת הבכורה שלו נערכה ב-12 ביוני 1994, והוא נמסר לחברת התעופה יונייטד איירליינס ב-15 במאי 1995. טווחו המרבי 9,700 ק"מ, ונועד בעיקר לטיסות מקומיות בתוככי ארצות הברית.
מדגם זה יוצרו 88 מטוסים, נכון ליולי 2011 68 מטוסים נמצאים בשרות פעיל. מטוסה המתחרה של איירבוס הוא ה-A330-300.
ב-18 בספטמבר 2018 יצא מטוס הבואינג 200–777 הראשון משירות, המטוס שטס את טיסת הבכורה ביוני 1994 נמסר בשנת 2000 לחברת התעופה קת'אי פסיפיק צבר כ-20,000 טיסות, ונמסר בתרומה למוזיאון התעופה והחלל פימה שבטוסון ארצות הברית.
גרסאות המטוס > 777-200ER

ה-777-200ER הוא גרסה מתקדמת של ה-200–777, היכול לשאת יותר דלק מגרסת ה-200 ולכן גדל טווח טיסתו - התוספת ER מסמנת טווח מורחב (Extended Range). טווחו המרבי של ה-200ER הוא 14,300 ק"מ (7,700 מיל). ה-200–777ER מחזיק בשיא של טיסת חירום עם מנוע אחד - 177 דקות טיסה מעל האוקיינוס השקט.
ה-200ER הראשון נמסר לבריטיש איירווייז ב-6 בפברואר 1997. המטוס המתחרה של ה-200ER הוא האיירבוס A340-300.
גרסאות המטוס > 777-300

ה-777-300 הוא גרסה מוארכת של ה-200–777 והיא ארוכה ממנו ב-10.1 מטר. הוא נועד להחליף מטוסי הבואינג 100–747 והבואינג 200–747. בהשוואה למטוסי ה-747 המיושנים, ל-777 המתוח ישנה קיבולת נוסעים וטווח טיסה דומה אך הוא נועד לצרוך דלק מופחת בשליש ועלויות התחזוקה שלו נמוכות ב-40 אחוז. מתיחה זו אפשרה למטוס לשאת עד 550 נוסעים במחלקה אחת, הסדר זה אומץ על ידי חברות התעופה היפניות אשר מטיסות נוסעים רבים בקווים קצרים. בגלל אורכו של המטוס (73.9 מטר) מצויד ה-300 בחלק המונע את חיכוך הזנב בקרקע במהלך הנחיתה ובמצלמות כדי לסייע לטייסים במהלך ההסעה. טווחו המרבי 11,120 ק"מ.
ה-300 הראשון נמסר לקת'אי פסיפיק ב-21 במאי 1998. עם כניסתו לשירות של ה-300–777ER, חברות התעופה בחרו בו במקום בדגם ה-300. ל-300 אין מתחרה ישיר של חברת איירבוס אולם ה-A340-600 הוצע במכרזים נגדו.
גרסאות המטוס > 777-200LR

777-200LR הוא מטוס הנוסעים המסחרי בעל טווח הטיסה הגדול ביותר, המטוס נכנס לשירות בשנת 2006, התוספת LR מסמנת טווח ארוך יותר (Longer Range). בואינג נתנה למטוס את השם Worldliner, המדגיש את יכולתו לחבר כמעט כל שני שדות תעופה בעולם. המטוס מחזיק בשיא לטיסה הארוכה ביותר ללא חניה. טווח המטוס הוא 17,370 ק"מ. המטוס מיועד לקווים ארוכים במיוחד כגון לוס אנג'לס-סינגפור. ל-200LR כנפונים משוכים לאחור, ציוד נחיתה חדיש, מכלי דלק נוספים ומבנה מחוזק. ה-200–777LR הראשון נמסר לפקיסטן אינטרנשיונל איירליינס ב-26 בפברואר 2006. המטוס המתחרה הקרוב ביותר מתוצרת איירבוס הוא ‏איירבוס A340-500HGW
גרסאות המטוס > 777-300ER

ה-777-300ER היא גרסה ארוכת טווח של ה-300–777 - משמעותו של הקיצור ER היא טווח מורחב (Extended Range). נוספו לו כנפונים משוכים לאחור, ציוד נחיתה חדיש, מכלי דלק נוספים ומבנה מחוזק. מנועיו הם GE90-115B1, ומנוע זה הוא מנוע הסילון החזק בעולם עם דחף מרבי 52,300 ק"ג (115,300 ליברות). טווחו המרבי 14,690 ק"מ.
ה-300ER הראשון נמסר לחברת אייר פראנס ב-29 באפריל 2004. ה-300ER היא הגרסה הנמכרת ביותר של ה-777 ואחריה ה-200ER. עלות התפעול של ה-300ER בעל שני מנועיו נמוכה ב-8 עד 9 אחוזים מעלות התפעול של האיירבוס A340-600 בעל ארבעת מנועיו. מספר חברות החלו להחליף את מטוסי הבואינג 400–747 שלהן ב-777-300ER החסכוני ב-20 אחוז בצריכת הדלק. מתחרי ה-300ER הם ה‏A340-600HGW והאיירבוס A350-1000.
גרסאות המטוס > 777 Freighter

777F הוא גרסת המטען של ה-777 - F היא קיצור המלה Freighter (מטוס מטען). ה-777F בנוי על שלדת ה-200–777LR, ולשניהם תכונות דומות כגון קיבולת דלק, מנועים, וכנפונים משוכים לאחור. טווחו מרבי 9,070 ק"מ כאשר הוא מלא, טווח המטוס גדל במדה ומשקל המטוס פוחת.
ה-777F הראשון נמסר לאייר פראנס ב-19 בפברואר 2009. מאז, נמסרו 61 מטוסים ל-11 חברות תעופה שונות.
גרסאות המטוס > 777 טנקר (KC-777)

KC-777 הוא גרסת התדלוק של ה-777. בחודש ספטמבר 2006, הכריזה בואינג על ה-KC-777 שיהיה מטוס גדול יותר מה-KC-767 אם חיל האוויר האמריקני ידרוש מטוס תדלוק גדול יותר. בחודש אפריל 2007 הציעה בואינג את ה-KC-767 במקום ה-KC-777, עבור מכרז של חיל האוויר האמריקני למטוס התדלוק KC-X.
777X

במהלך הסלון האווירי בדובאי, ב-17 בנובמבר 2013, חברת בואינג הכריזה על שיפור ל-777 שיקרא 777X. השיפור כולל שתי גרסאות בעלות כנפונים משוכים לאחור, מנועים משופרים של חברת ג'נרל אלקטריק (GE9X). מוטת הכנפיים של שני הדגמים היא 71.1 מטרים, עקב גודלה, הכנפונים מתקפלים כשהמטוס על הקרקע ומוטת הכנפיים מתקצרת ל-64.8 מטרים.
ב-25 בינואר 2020 ביצע המטוס את טיסת המבחן הראשונה שלו.
גרסה זו מחליפה את גרסת ה-747.
777X > 777-8

ה-777-8 יהיה תחליף ל-777-300ER ויוכלו לשבת בו כ-350 איש בשלוש מחלקות. בהתחלה הוצע דגם זה באורך 69.5 מטרים, אך ב-2023 הוארך המטוס ל-70.87 מטרים, הזהה לגודלו של ה-777-8F. למטוס טווח טיסה של 16,190 ק"מ (8,745 מייל ימי) והוא המתחרה הישיר של האיירבוס A350-1000.
777X > 777-9

ה-777-9 יוכל לשאת 400 נוסעים בשלוש מחלקות לטווח של 13,500 ק"מ (7,285 מייל ימי). אורכו של המטוס יהיה 76.7 מטרים והוא אמור להיות המטוס הדו-מנועי הגדול בעולם. לפי בואינג אין למטוס מתחרים בשוק. לפי הודעות בואינג המטוס הראשון יימסר לחברת אמירייטס ב-2023. בפוסט שכתבה בואינג לפני שנה ב-6 בינואר 2021, ה-777X יהיה המטוס המרווח בעולם במחלקה ראשונה וגם יהיה הארוך בעולם.
777X > 777-8F

ה-777-8F הוצג לראשונה ב-2022 והוא אמור לשמש כתחליף ל-777F. המטוס יהיה באורך 70.87 מטרים ובעל מוטת כנפיים זהה לשני דגמי הנוסעים. טווח המטוס צפוי להיות 8,173 ק"מ.
תאונות ותקריות

ב-17 בינואר 2008, מטוס 200–777ER שהיה בטיסת בריטיש איירוויז 038 מבייג'ינג ללונדון, דאה ללא מנועים בגובה של מתחת ל-1000 רגל ונחת נחיתת אונס בנמל התעופה לונדון הית'רו. כני הנסע האחוריים קרסו והמטוס החליק על המסלול. כמה עשרות נוסעים נפצעו ואף לא נוסע אחד נהרג. המטוס הוצא משירות וחלקיו משמשים את בריטיש איירוויז כחלפים. מחקירת התאונה עלה כי גבישי קרח זעירים שהצטברו במערכת הדלק של מנוע ה-Rolls-Royce Trent 800 הפכו לבוצה דביקה וסתמו את מערכת חילוף החום דלק-שמן. בסימולציות שנעשו התברר כי מדובר בתקרית נדירה ביותר, שמתרחשת בצירוף מקרים שכולל תנאים רבים, ושאי אפשר היה לחזותה מראש. מסקנת החקירה הביאה לעיצוב מחדש של דגם המנוע בחברת רולס-רויס.
ב-6 ביולי 2013, מטוס 200–777ER שהיה בטיסה 214 של אסיאנה איירליינס משאנגחאי לסן פרנסיסקו דרך אינצ'ון התרסק בנמל התעופה הבינלאומי של סן פרנסיסקו במהלך הנחיתה והזנב נשבר ו-6 נוסעים נזרקו מחוץ למטוס. מתוך 307 הנוסעים ואנשי הצוות שהיו על הסיפון, נהרגו שלושה ונפצעו 181. נמצאה גופת אישה עם סימני דריסה של כבאית תעופתית, אך החוקרים הסיקו שהיא נהרגה כתוצאה מהתאונה עצמה. מקרה זה היה הראשון בו נהרגו נוסעים במטוס ה-777.
ב-8 במרץ 2014 התרסק מטוס 200–777ER בעל הרישום 9M-MRO שהיה בטיסה 370 של מלזיה איירליינס בדרכה מקואלה לומפור לבייג'ינג-קפיטל, כשעליו 227 נוסעים ו-12 אנשי צוות. ב-24 במרץ, הודיעה מלזיה, כי המטוס התרסק ללא ניצולים בדרום האוקיינוס ההודי. שרידי המטוס נמצאו באי ראוניון, רק בקיץ 2015.
ב-17 ביולי 2014 התרסק מטוס 200–777 בטיסה 17 של מלזיה איירליינס שהייתה בדרכה מאמסטרדם לקואלה לומפור. המטוס התרסק מעל אוקראינה כתוצאה מטיל נגד מטוסים שפגע בו. הטיל שוגר – כנראה – על ידי בדלנים רוסים שהיו באותה תקופה במהלך מלחמת אזרחים באוקראינה.
ב-3 באוגוסט 2016 מטוס בואינג 300–777 מס' זנב A6-EMW בטיסה 521 של אמירטס נחת בדובאי מטריוונדרום שבהודו ללא כן הנסע הקדמי, המטוס שהיו בו 282 נוסעים ו-18 אנשי צוות התלקח אך לא היו נפגעים מקרב המטוס, כבאי אחד נהרג בעת כיבוי השרפה.
ב-20 בפברואר 2021 מטוס בואינג 777-200 בטיסה UA328 של יונייטד איירליינס מדנוור בדרכו להוואי ביצע נחיתת חירום זמן קצר לאחר ההמראה, לאחר שמנועו החל לבעור. בדרך חזרה לשדה התעופה ניתקו חלקי מכסה המנוע מהמטוס ונפלו באזור מגורים בפרבר שנמצא כ-40 ק"מ צפונית לדנוור. נחיתת החירום בוצעה בהצלחה ולא דווח על נפגעים במטוס או על הקרקע. המטוס היה באוויר בסך הכול כ-22 דקות. תקרית דומה ארעה למחרת גם בשמי הולנד עם אותו סוג של מנוע.
ראו גם

בואינג 747
בואינג 767
בואינג 787
איירבוס A330
איירבוס A340
איירבוס A350
איליושין IL-96
הערות שוליים

↑  סיכום ההזמנות והמשלוחים של ה-777 באתר בואינג
↑  לראשונה בעולם: התעשייה האווירית תסב בואינג 777 ממטוס נוסעים למטען, באתר ynet, 10 באוגוסט 2021
↑  יובל אזולאי, תע"א: טיסת ניסוי ראשונה לבואינג 777 שעבר הסבה ממטוס נוסעים למטען, באתר כלכליסט, 24 במרץ 2023
↑  בואינג ישראל, באתר 777
↑  דרור מרום, ‏בואינג 777-200: החדש, באתר גלובס, 28 באוקטובר 1999
↑  Aviation Tribune, World’s First Boeing 777 to Be Donated to an Aviation Museum, Aviation Tribune | Aviation News, ‏2018-09-17 (באנגלית)
↑  שירות גלובס, ‏בואינג 777-200LR, בעל טווח הטיסה הארוך בעולם, ביצע טיסת ניסוי ראשונה, באתר גלובס, 9 במרץ 2005
↑  Dubai 2013: Boeing 777X launches in record-breaking fashion
↑  "Boeing 777X: World's largest twin-engine jet completes first flight". BBC News (באנגלית בריטית). 2020-01-26. נבדק ב-2020-01-26.
↑  Dominic Gates, Boeing enjoys rare moment of brightness as massive 777X makes first flight, The Seattle Times, ‏24 בינואר 2020 (באנגלית)
↑  סוף עידן בתעשיית התעופה: בואינג נפרדת ממטוסי 747, באתר כלכליסט, 1 בפברואר 2023
↑  הארץ, מטוס מסיאול התרסק במהלך נחיתה בסן פרנסיסקו, באתר הארץ, 6 ביולי 2013
↑  תעופה בחקירה, עונה 14, פרק 2, ערוץ נשיונל ג'יאוגרפיק
↑  אתר חדשות ערוץ 2, ‏מטוס בואינג מלזי עם 300 בני אדם התרסק באוקראינה, באתר גלובס, 17 ביולי 2014
↑  "Fire guts Emirates jet after hard landing; one firefighter dies". Reuters. 2016-08-03. נבדק ב-2016-08-03.
↑  אי.פי. ואיתי בלומנטל, תיעוד מארה"ב: מנוע המטוס בער, חלקיו נפלו באזור מגורים בקולורדו, באתר ynet, 21 בפברואר 2021
| מטוסים אזרחיים מתוצרת בואינג |
| --- | --- | --- |
| מטוסי מדחף | 40 • 50 • 73 • 75 • 80 • 200 • 221 • 247 • 307 • 314 • 377 |  |
| מטוסי סילון (סדרת 7x7) | 707 • 717 • 727 • 737 (קלאסי • NG‏ • MAX‏) • 747 (747-400 • 747-8) • 757 • 767 • 777 (777X‏) • 787 • BBJ |  |
| מטוסי מחקר | 367 • 7J7 • 2707 • פליקן • סוניק קרוזר • X-40 • X-43 • X-48 • X-53 • Y1 • Y2 • Y3 |  |
קטגוריה: בואינג
| --- | --- |
בקרת זהויות :  NLI: 987007563506505171  GND: 4427377-0  LCCN: sh95008981 
ה-777 הראשון בצבעיה המקוריים של בואינג
777-200ER בשירות אל על.
הריסות טיסה 214 של אסיאנה איירליינס
גופיף פצ'יני

| --- | --- |

 שיוך:  קולטן מכני של העור, ישות אנטומית מסוימת, contact receptor, Pacinian-like corpuscle 
 תיאור ב:  האנטומיה של גריי (מהדורה 20) (1060) 
 על שם:  אברהם פאטר
 מזהים
 טרמינולוגיה היסטולוגיקה:  H3.11.06.0.00009 
 FMA:  83604 
 קוד MeSH:  A08.675.650.915.750.700 
 מזהה MeSH:  D010141 
 מערכת השפה הרפואית המאוחדת:  C0030173 
 
גופיף פצ'יני (באנגלית: Pacinian corpuscle), או הגופיף הלוחיתי (TH: corpusculum lamellosum), הוא גופיף חישה בעור, האחראי על תחושות לחץ עמוק ורטט.
זהו גופיף חישה גדול בעור, בהשוואה לגופיפי חישה אחרים, דוגמת מייסנר ורפיני. גודלו כמ"מ אחד, הוא נמצא בשכבת הדרמיס והוא בנוי ממעטפות דמויות בצל, ומכאן שמו. מלבד הימצאותו בעור, הוא נמצא ברקמות חיבור שונות, למשל בקופסית העוטפת איברים גדולים, כמו הכבד. כך, כאשר הכבד מוגדל, גופיף זה אחראי על העברת תחושת הכאב כתוצאה מהלחץ המופעל על הקופסית.
גופיף פצ'יני מורכב מקצה עצב תחושתי וסביבו עלים המורכבים מתאי שוואן שעברו התאמה. בין העלים נמצא נוזל (אולטרא-פילטרט). כאשר מופעל לחץ על העור, נוצר לחץ על ממברנות הגופיף, צורתן משתנה, וכתוצאה מכך הן גורמות לדה-פולריזציה של העצב התחושתי, אשר מעביר את האות למערכת העצבים המרכזית.
הגופיף התגלה על ידי האנטומיסט האיטלקי פיליפו פצ'יני בשנת 1831 ונקרא על שמו.
ג'סטין ברת'ה

| --- | --- |

ברת'ה, 2011
 לידה:  21 ביולי 1978 (בן 46) פורט לודרדייל, פלורידה, ארצות הברית
 שם לידה:  Justin Lee Bartha 
 מדינה:  ארצות הברית ארצות הברית
 תקופת הפעילות:  מ-1998
 מקום לימודים:  בית הספר לאמנויות ע"ש טיש  תיכון וסט בלומפילד 
 http://www.justinbartha.altervista.org
 פרופיל ב-IMDb
 
ג'סטין לי ברת'ה (באנגלית: Justin Lee Bartha; נולד ב-21 ביולי 1978) הוא שחקן קולנוע וטלוויזיה יהודי-אמריקאי. מוכר בשל תפקידו בסרט "אוצר לאומי" ובהמשכו "אוצר לאומי: ספר הסודות" וגם בסדרת הסרטים "בדרך לחתונה עוצרים בווגאס".
ביוגרפיה

ברת'ה נולד בפורט לודרדייל, פלורידה שבארצות הברית, והוא עבר עם משפחתו בגיל שמונה לעיירה וסט בלומפילד שבמישיגן. הוריו הם סטיבן ברת'ה, יזם נדל"ן ואילו אימו, בטי, היא מורה בבית ספר תיכון. יש לו אח אחד גדול ממנו, ג'פרי. ברת'ה גדל במשפחה יהודית-רפורמית והוא אף חגג בר מצווה.
לאחר שסיים את לימודיו בתיכון וסט בלומפילד, עבר ברת'ה ללמוד קולנוע ותיאטרון בבית הספר לאמנויות ע"ש טיש של אוניברסיטת ניו יורק.
קריירה

בשנת 1998 ערך ברת'ה את הופעתו הראשונה בקולנוע בסרט "מועדון 54".
בשנת 2003 שיחק בקומדיית הפשע "אהבה מחוץ לחוק" בכיכובם של בן אפלק וג'ניפר לופז, בסרט גילם ברת'ה את בראיין, אדם צעיר מוגבל שכלית שנחטף למטרת מיקוח עם אחיו עורך הדין המחוזי המצליח.
ב-2004, עשה ברת'ה את פריצתו הקולנועית עשה ברת'ה כשהשתתף במותחן ההרפתקאות שובר הקופות "אוצר לאומי" שם גילם ברת'ה את דמותו של רילי פול שמצטרף אל בנג'מין גייטס שמגלם ניקולס קייג', במסעו לפיענוח רמז מסתורי שיוביל אותם אל האוצר הגדול ביותר בתולדות המין האנושי.
ב-2006 שיחק ברת'ה בקומדיה "אין כמו בבית" בתור אייס חברו הטוב של טריפ, שגילם מתיו מקונוהיי, גיבור הסרט.
ב-2007 שיחק ברת'ה בסרט ההמשך למותחן ההרפתקאות "אוצר לאומי", "אוצר לאומי: ספר הסודות".
בסרט מצטרף רילי פול אל חברו פרנקלין בנג'מין גייטס וחברתו אביגייל צ'ייס (דיאן קרוגר) שמנסים לחשוף את האמת אודות רצח אברהם לינקולן.
בשנת 2009, שיחק ברת'ה היה "להתאהב מחדש", בסרט מגלם ברת'ה את אראם, שכנה הצעיר של סנדי בגילומה של קתרין זיטה ג'ונס אם חד הורית ניו יורקית שרוצה לחוות מעט ריגושים ורומנטיקה בחייה. בנוסף, הוא הופיע בקומדיה שוברת הקופות "בדרך לחתונה עוצרים בווגאס", בסרט גילם ברת'ה את דמותו של דאג  העומד להינשא לטרייסי. בנוסף ב-2009, הפיק בפועל וכיכב בסרט הקומי-רומנטי "החצי השני" לצד מלאני לורן.
בשנת 2010, הופיע בסרט "הולי רולרס". ב-2011, שיחק בסרט ההמשך "בדרך לחתונה עוצרים בבנגקוק" וב-2013 בסרט ההמשך השני "הנגאובר 3: חוזרים לווגאס".
בשנים 2012-2013 כיכב בסדרה הקומית "הנורמלים החדשים", לצד אלן בארקין.
בשנת 2017 החל לשחק בסדרה "הטובות לקרב", דרמת משפטים אשר מהווה ספין אוף ל"האישה הטובה". אולם ב-30 במאי 2018 נודע שברת'ה לא ישוב לעונה השלישית.
חיים אישיים

בשנת 2012, החל בזוגיות עם מאמנת הכושר, ליה סמית'. הזוג התארס ב-2013 ונישא ב-4 בינואר 2014 באואהו, הוואי. ב-13 באפריל 2014, נולדה בתם הראשונה, אסא שרלוט. ב-16 באפריל 2016 נולדה בתם השנייה, רובי.